I’ve Got A Lovely Bunch of Coconuts

«I've Got a Lovely Bunch of Coconuts» er en britisk noveltysang («underholdningssang») skrevet av Fred Heatherton i 1944. Sangen handler om kokosnøttkasting på tivolier.
Den ble spilt inn på plate av Danny Kaye med The Harmonaires i 1949. Kaye var skuespiller i filmer som White Christmas og Hoffnarren (The Court Jester). Den ble utgitt på 78-platen Decca 24784.Kaye ble bevisst sangen under en turné i Storbritannia, som innbefattet London Palladium og Royal Command Performances. I 1950 ble den hans eneste hit på den amerikanske listen. Sangen ble senere spilt inn på plate av Merv Griffin og andre artister. Merv Griffins innspilling med Freddy Martin and His Orchestra nådde Billboard retail Top 10-listen og er vidt omtalt som en millionselger. Sangen var også hovedsang i Billy Cotton Band Show på britisk radio og TV. Sangen var dessuten med i I Could Go on Singing (1963), som var Judy Garlands siste film. Ringo Starr sang også en impromptuversjon av sangen i Magical Mystery Tour, Beatles' TV-forestilling som ble kringkastet av BBC 26. desember 1967.


== Bruk i populærkulturen ==
En nederlandsk versjon, «Daar Zijn De Appeltjes Van Oranje Weer», viser til en appelsinselger. Den nederlandske teksten var skrevet av Eddy Christiani og sangen ble spilt inn på plate av Max van Praag (Decca, 1950).
Komikeren/musikeren Povel Ramel har skrevet en meget fri svensk oversettelse kalt «Far, jag kan inte få upp min kokosnöt». Povel Ramel – Martin Ljung – Barbro Wilhelmsdotter-Rak m. Povel Ramel och hans rytmiska nötknäppare spilte inn sangen i Stockholm 31. august 1950. Den ble utgitt på 78-platen His Master's Voice X 7264 i Sverige og på His Master's Voice A.L. 3117 (i Norge). Martin Ljung spilte rollen som «far». Denne versjonen spiller også en fremtredende rolle i spillefilmen Mitt liv som hund.
Lisbeth Bodin och Harry Lindblom, Jerrys nötknäppare spilte også inn en versjon med Ramels tekst i Stockholm 21. september 1951. Den ble utgitt på 78-platene Cupol 4394 (i Sverige) og på Cupol CU 56 (i Norge).
Den finske vokalgruppen Kipparikvartetti gjorde en finsk versjon i 1951 kalt «Kuinka saisin rikki kookospähkinän».
Den finske komikeren/musikeren, M. A. Numminen, gjorde en galere versjon av denne sangen i 1981.
I situasjonskomedien I Dream of Jeannie synger rollefiguren Mr. Bellows denne sangen og spiller den på ukulele under innflytelse av én av Jeannies onkler og forsøker å finne ut som Major Nelson er verdig et ekteskap med henne.
I Spitting Image-specialen The Ronnie and Nancy Show fra 1986, synger et band sangen under hele president Ronald Reagans 45 års bryllupsfest (Merv Griffin, Yoko Ono, Ringo Starr), mye til ergrelse for sjefsorganisatoren Frank Sinatra. Nancy Reagan klandrer visepresident George H. W. Bush for situasjonen.
I Disney-filmen Løvenes konge (The Lion King, 1994) blir Zasu tvunget til å synge den til Scars forlystelse.
Ben Gatlin begynner å rope sangens refreng midt i Buckingham Palace i nok en Disney-film, National Treasure – Book of Secrets.
Sangen er med i musikalen Call of the Wild fra 2009 med musikk av Bill Barclay og manus av Jon Lipsky, første gang oppført på Olney Theatre Center.
En Adobe Flash-animasjon hentyder at «coconuts» betyr «bryster«» og Bill Clinton «synger» sangen mens han viser kvinnebryster.
En annen animasjon som kun anvender det første verset finnes på VG Cats som den 100. tegneserien, bruker figuer fra tegneserien og hentyder at «coconuts» er mannlige kjønnsorganer.
Benny Hill brukte referanser til denne sangen i mange av sine sketsjer.
Fotballaget Cambridge United spiller denne sangen på slutten av hver hjemmekamp det vinner.


== Norske versjoner ==
Egil Hagen, Erik Diesen og Fredrik Friis har skrevet norske tekster. Hagens og Diesens versjoner bærer tittelen «Kokosnøtten». Friis' versjon heter «Pappa, jeg få'kke opp min kokosnøtt»


== Referanser ==